Canvi de pancarta | Ràdio Girona | Cadena SER
Canvi de pancarta
Per ordre de la Junta Electoral, l'Ajuntament de Girona ha retirat de la façana la pancarta que reclamava la llibertat dels "presos polítics". En el seu lloc han penjat un altre cartell on hi ha escrit 'llibertat d'expressió'.
L'equip de govern del PDeCAT portarà al ple el canvi de nom de la plaça Constitució per plaça de l'1 d'Octubre.
La nova pancarta que ha col·locat l'ajuntament després de retirar la de "llibertat presos polítics" / Ràdio Girona
04/12/2017 - 16:45 h. CET
L'Ajuntament de Girona ha retirat aquest matí de la façana la pancarta que reclamava la llibertat dels presos, en compliment de la resolució de la Junta Electoral que ha ordenat retirar-la després de rebre dues denúncies de PP i Ciutadans.
L'alcaldessa, Marta Madrenas, lamenta haver hagut de despenjar la pancarta avui, justament després de conèixer la decisió del Tribunal Suprem de mantenir en presó provisional Oriol Junqueras, Joaquim Forn, Jordi Sánchez i Jordi Cuixart. "És molt trist" diu Madrenas.
Però l'Ajuntament ha substituit la pancarta per una de nova amb el lema "llibertat d'expressió". Madrenas creu que amb el nou cartell "ningú pot dir que es va contra la neutralitat política" --com van fer amb l'anterior PP i Ciutadans-- i afegeix que si algun partit ho denuncia de nou és que "tenen un problema":
Escucha Marta Madrenas - Nova pancarta en Play SER
Batejar Plaça de l'1 d'octubre, la de la Constitució
L'alcaldessa ha anunciat que l'equip de govern portarà al proper ple del 18 de desembre el canvi de nom de la plaça Constitució per la plaça de l'1 d'Octubre. Si s'aprova al ple, ho passaran a la Comissió del Nomenclàtor que farà el canvi en els "propers mesos".
Marta Madrenas diu que han triat la plaça Constitució per batejar-la amb el nom d'1 d'octubre perquè no afecta als veïns --no té numeració-- i perquè el lloc ja és un símbol "de democràcia":
Escucha Marta Madrenas - Plaça 1 d'octubre en Play SER
21-D El debat de les eleccions
El pont de la purísima dispara l’optimisme dels hotelers de cara a Nadal
Més de 8.000 gironins tenen testament vital
Girona tindrà la primera residència d'educació intensiva de menors el 2017
Veïns de Girona s'organitzen per fer companyia a gent que dorm al ras